神祕主義（希臘話 μυστικός mystikos）係一種宗教現象，即係指通過某啲修煉或者方法，去達到某一種精神或者靈性嘅境界，至於達到乜嘢境界，就要視乎唔同宗教嘅信仰目的而定，唔同宗教嘅神祕主義表達方式都唔同，但普遍計都係以感受同神之間關係為主要目的，所以以有神論做基礎嘅宗教，都會涉及神祕主義。